Βισέντε Εσταβίγιο

Ο Βισέντε Εσταβίγιο (ισπαν. Vicente Estavillo, γενν. 17 Μαΐου 1955) είναι Ουρουγουανός πρώην ποδοσφαιριστής και νυν προπονητής.

Γεννήθηκε στην πόλη Μέλο της Ουρουγουάης το 1955.

 Σταδιοδρομία σε συλλόγους 
 Ουρουγουάη 
Στην Ουρουγουάη, αγωνίστηκε με επιτυχία στην Πενιαρόλ από το 1975 έως το 1978 και τους Μοντεβιδέο Γουόντερερς από το 1978 έως το 1981.

Ο συμπατριώτης του Μίλτον Βιέρα, που είχε αγωνιστεί στον Ολυμπιακό και την ΑΕΚ, του πρότεινε να αγωνιστεί στην ομάδα του Ολυμπιακού το 1981.

 Ελλάδα 
 Ολυμπιακός 
Ο Εσταβίγιο με την άφιξη του στην Ελλάδα συμμετείχε σε φιλικό εναντίον της Παναχαϊκής, σκοράροντας ένα γκολ και έχοντας ένα δοκάρι. Αυτό ενθουσίασε τους φίλους του Ολυμπιακού και απαίτησαν από τον τότε πρόεδρο Σταύρο Νταϊφά, να τον εντάξει αμέσως στην ομάδα.

 Πρωτάθλημα 1982

Την πρώτη χρονιά του στον Ολυμπιακό, ο Εσταβίγιο κατέκτησε το πρωτάθλημα Ελλάδας μετά από αγώνα μπαράζ στον Βόλο με τον Παναθηναϊκό, για τον τίτλο του πρωταθλήματος. Μόλις στο 6ο λεπτό του αγώνα, ο Εσταβίγιο σημείωσε το πρώτο γκολ της αναμέτρησης, που έφερε τον Ολυμπιακό σε πλεονεκτική θέση, καθώς στο 69ο λεπτό ο Νίκος Αναστόπουλος διπλασίασε τα τέρματα του Ολυμπιακού και ο ΠΑΟ κατάφερε μόνο να μειώσει στο 82ο λεπτό. Ο Ολυμπιακός κέρδισε με σκορ 2-1 και αναδείχθηκε πρωταθλητής.

 Πρωτάθλημα 1983

Την επόμενη σεζόν, ο Εσταβίγιο στην αναμέτρηση του πρώτου γύρου απέναντι στον Παναθηναϊκό (που ήταν και η δεύτερη αναμέτρησή του με τον ΠΑΟ και έληξε και αυτή με τον Ολυμπιακό νικητή με 2-1), τραυματίστηκε στον πλάγιο σύνδεσμο. Αναγκάστηκε να κάνει εγχείρηση και η αποθεραπεία κράτησε 4 μήνες. Το πρώτο παιχνίδι μετά την εγχείρηση, ήταν ο αγώνας του δευτέρου γύρου με τον Παναθηναϊκό στην Λεωφόρο, ο Ολυμπιακός κέρδισε 1-0 με δικό του γκολ. Ο αγώνας αυτός αποδείχθηκε καθοριστικός για την κατάκτηση του πρωταθλήματος από τον Ολυμπιακό, καθώς σημειώθηκε στην 29 αγωνιστική και ο Ολυμπιακός παρέμεινε στην κορυφή έως το τέλος του πρωταθλήματος.

 ΠΑΣ Γιάννινα 
Όμως, ο Εσταβίγιο δεν κατάφερε να ξαναβρεθεί στην άριστη κατάσταση που ήταν πριν τραυματιστεί και έτσι ο Ολυμπιακός δεν ανανέωσε τη συνεργασία τους.

Επόμενος σταθμός στην καριέρα του ήταν ο Π.Α.Σ. Γιάννινα στον οποίο αγωνίσθηκε για έξι μήνες, έχοντας 11 συμμετοχές και 1 γκολ.

 Αμερική-Αυστραλία 
Μετά την Ελλάδα, πήγε στην Νέα Υόρκη κι έπαιξε σε μια ομάδα της Ελληνικής ομογένειας, με το όνομα «Κρήτη». Κατόπιν, αγωνίστηκε στη Νάσιοναλ της Ουρουγουάης και αργότερα, για τρεις μήνες στο Σίδνεϊ, σε μια ομάδα της ουρουγουανής κοινότητας. Ακολούθως, υπέγραψε για δύο χρόνια στη Σίντνεϊ Ολίμπικ, μια από τις πιο γνωστές ομάδες στην Αυστραλία (με ισχυρή Ελληνική υποστήριξη).Ο Εσταβίγιο παίκτης και σκόρερ της Ολυμπίκ Σίδνεϊ - Εφημερίδα Sydney Morning Herald της 29/6/1987 Στην Αυστραλία έζησε αρκετά χρόνια και εκεί γνώρισε την Αυστραλή σύζυγό του, όπου απέκτησε μαζί της μια κόρη.

 Διεθνής σταδιοδρομία 
Κλήθηκε και έπαιξε με την Εθνική Ουρουγουάης στο ποδοσφαιρικό τουρνουά των Παναμερικανικών Αγώνων του 1975 στην Πόλη του Μεξικού, καθώς και στα προκριματικά για του Ολυμπιακούς Αγώνες του 1976.   Συμμετοχή στην Εθνική Ουρουγουάης

 Προπονητική σταδιοδρομία 
Από τα τέλη του 2007 και μετά την επιστροφή του στην Ουρουγουάη, ανέλαβε προπονητής για το δεύτερο γύρο του Clausura, στην ομάδα της Β' κατηγορίας Σέρρο Λάργκο (Cerro Largo FC),  που εδρεύει στην ιδιαίτερη πατρίδα του, το Μέλο. Η θητεία του εκεί ήταν σύντομη, καθώς απολύθηκε στις 24/3/2008, ύστερα από μία εντός έδρας ήττα,Δημοσιεύεται σε φόρουμ η απόλυση λίγο νωρίτερα του Εσταβίγιολόγω κακών αποτελεσμάτων.

Παραπομπές

 Εξωτερικοί σύνδεσμοι 
 Σελίδα αφιερωμένη στον Εσταβίλιο

Εσταβιγιο Βισεντε
Εσταβιγιο Βισεντε
Εσταβιγιο Βισεντε
Ε
Κατηγορία:Ποδοσφαιριστές Κλουμπ Ατλέτικο Πενιαρόλ
Κατηγορία:Ποδοσφαιριστές Μοντεβιδέο Γουόντερερς ΦΚ
Κατηγορία:Ουρουγουανοί προπονητές ποδοσφαίρου
Κατηγορία:Προπονητές ποδοσφαίρου Σέρο Λάργο ΦΚ
Κατηγορία:Ξένοι ποδοσφαιριστές στην Ελλάδα